Lojna žlijezda

**Lojna žlijezda** jest egzokrina kožna žlijezda mikroskopskih dimenzija, koja se otvara u dlakinom folikulu za lučenje masne ili voštane materije, zvane **sebum**, koji podmazuje dlaku i kožu sisara. Kod ljudi se lojne žlezde javljaju u najvećem broju na licu i vlasištu, ali i na svim dijelovima kože, osim na dlanovima i  tabanima. U očnim kapcima su meibomske žlijezde, koje se nazivaju i tarzalne žlijezde, tip lojnih žlijezda koje u suze izlučuju posebnu vrstu sebuma. Oko ženske bradavice, areolske su specijalizirane lojne žlijezde za podmazivanje bradavice. Fordyceove mrlje su benigne, vidljive lojne žlijezde koje se obično nalaze na usnama, desnima i unutrašnjim površinama obraza i genitalijama.

Nekoliko srodnih medicinskih stanja uključuje sebum – kao što su  akne, hiperplazija i lojni adenom. To se obično može pripisati preaktivnim lojnim žlijezdama, koje proizvode višak sebuma.

## Struktura 
### Lokacija 
Lojne žlezde nalaze se na svim područjima kože, osim na dlanovima ruku i tabanima stopala. Postoje dva tipa lojnih žlijezda, one povezane sa dlakinim folikulom i one koje postoje nezavisno.

Lojne žlijezde nalaze se u područjima prekrivenim dlakama, gdje su povezane sa dlakinim folikulima. Jedna ili više žlijezda može okruživati svaki folikul dlake, a same žlijezde su okružene mišićem *musculus arrector pili*, čineći pilolojnu jedinicu. Žlijezde imaju acisku strukturu (poput jagodičaste bobice), u kojoj se više žlijezda grana od središnjeg kanala. Žlijezde talože sebum na dlačicama i dovode ga na površinu kože duž dlaka. Struktura koja se sastoji od dlake, folikula dlake, mišića odvodnika i lojnih žlijezda, epidermna je invaginacija poznata kao *pilolojna jedinica*. Lojne žlijezde razvijaju se iz istog tkiva iz kojeg nastaje epiderma kože. Prekomjerno izražavanje signalnih faktora Wnt, Myc i SHH svi povećavaju vjerovatnoću prisustva lojnih žlijezda. Lojne žlijezde razvijaju se iz istog tkiva iz kojeg nastaje epidermis kože. Prekomerno izražavanje signalnih faktora Wnt, Myc i SHH svi povećavaju vjerovatnoću prisustva lojnih žlijezda. Ove ćelije imaju Na+ i Cl– ionske kanale, ENaC i CFTR (vidi sliku 6 i sliku 7 u referenci  Lojni sekreti zajedno s izlučenima  apokrinim žlijezdama također imaju važnu ulogu u termoregulaciji. U vrućim uvjetima, izlučevine emulgiraju znoj koji proizvode ekrine žlijezde i to stvara list  koji se lahko ne gubi u kapima znoja. Ovo je važno za odgađanje dehidracije. U hladnijim uvjetima, sebum sadrži više lipida, pa u vlaženju dlake i kože kiša se učinkovito odbija.

Sebum se proizvodi u holokrinom procesu, u kojem ćelijee unutar lojne žlijezde pucaju i raspadaju se oslobađajući sebum, a ostaci ćelija luče se zajedno s njim. Ćelijee se neprestano zamjenjuju mitozom u dnu kanala. Sastav sebuma razlikuje se među vrstama. Sapijenska kiselina je masna kiselina sebuma koja je jedinstvena za ljude i koja je uključena u razvoj akni. Sebum nema mirisa, ali njegova razgradnja bakterijama može proizvesti snažne mirise.

Poznato je da spolni steroidi utiču na brzinu lučenja sebuma; pokazalo se da androgeni poput testosterona stimuliraju sekreciju, a estrogeni je  inhibiraju. Dihpdrotestosteron djeluje kao primarni androgen u prostati i u folikulima dlake.

### Imunska funkcija i ishrana 
Lojne žlijezde dio su tjelesnog pokrovnog sistema i služe za zaštitu tijela od mikroorganizama. Lojne žlijezde luče kiseline koje tvore kiselinski plašt. Ovo je tanak, blago kiselinski film na površini kože koji djeluje kao prepreka za mikrobe koji mogu u nju prodrijeti. Kiselost (pH) kože je između 4,5 i 6,2,  koja pomaže u neutralisanju alkalne prirode zagađivača. Lojni lipidi pomažu u održavanju integriteta kožne barijere i opskrbljuju kožu  vitaminom E.

### Jedinstvene lojne žlijezde 
Tokom posljednja tri meseca razvoja fetusa, lojne žlezde proizvode *vernix caseosa*, voštanu bijelu supstancu koja prekriva kožu da bi je zaštitila od amnionske tečnosti.

Areolske žlijezde nalaze se u areolama koje okružuje bradavicu u ženskoj dojci. Te žlijezde luče uljnu tekućinu koja podmazuje bradavicu, a također luče i hlapljive spojeve za koje se smatra da služe kao njušni poticaj za novorođenče. Tokom trudnoće i dojenja ove se žlijezde, koje se nazivaju i Montgomeryjeve, povećavaju.

Meibomove žlijezde u kapcima luče oblik sebuma koji se naziva meibum na oko, koji usporava isparavanje suza. Također služi za stvaranje hermetičkog zatvarača kada su oči zatvorene, a  kvalitet njihovih lipida sprečava i slijepljenje kapaka. Meibomske žlijezde su poznate i pod nazivom *tarzalne žlijezde*, *Zeisove žlijezde* i *palpebralne žlijezde*. One se pričvršćuju direktno na folikule trepavica, koji su okomito poredani unutar tarzalne ploče očnih kapaka.

Fordyceove mrlje ili Fordyceove granule su ektopske lojne žlijezde koje se nalaze na genitalijama i oralnoj sluznici. Pokazuju se kao žućkasto-bijele milje (mrlje od mlijeka).

Ušni vosak djelomično se sastoji od sebuma koji proizvode žlijezde u ušnom kanalu. Ovi sekreti su viskozni i imaju visok sadržaj lipida, što omogućava dobro podmazivanje.

## Klinički značaj
thumb|280px| Stanja lojnih žlijezda.
Lojne žlijezde sudjeluju u nastanku kožnih problema kao što su akne i *keratosis pilaris*. U porama kože, sebum i keratin mogu stvoriti hiperkeratotični čep zvani komedo.

### Akne
Akne su vrlo čest problem, posebno tokom puberteta u tinejdžera, i smatra se da se odnosi na povećanu proizvodnju sebuma zbog hormonskih faktora. Povećana proizvodnja sebuma može dovesti do začepljenja kanala lojnih žlijezda. To može uzrokovati komedo, (obično se naziva *miteser* ili *bijelac*), što može dovesti do infekcije, posebno bakterijama *Cutibacterium acnes*. To može upaliti komedoe, koji se zatim promijene u karakteristične lezije akni. *Kmednost* se uglavnom javljaj na područjima s više lojnih žlijezda, posebno lica, ramena, gornjeg dijela grudi i leđa. Bubuljuce mogu biti "crne" ili "bijele", ovisno o tome je li blokirana cijela pilolojna jedinica ili samo lojni kanal. Lojni filamenti – bezazlene nakupine sebuma – često se zamjenjuju za "bijeloglave" bubuljice.

Na raspolaganju su mnogi tretmani za akne, od smanjenja šećera u prehrani, do lijekova koji uključuju antibiotike, benzoil-peroksid, retinoide i hormonske tretmane. Ako uobičajeni tretmani ne uspiju, kao mogući uzrok može se sumnjati na prisustvo grinje *Demodex*.

### Ostalo
Ostale promjene koje uključuju lojne žlijezde obuhvataju:
* Seboreja se odnosi na preaktivne lojne žlijezde, uzrok masne kože
* Seborejni dermatitis, hronični, obično blagi oblik dermatitisa zahvaćen promjenama u lojnicama. U novorođenoj dojenčadi seborejski dermatitis može se javiti kao perut.
* Psorijaza slična seboreji (poznata i kao "sebopsorijaza" i "seborijaza") je stanje kože koje karakteriše psorijaza sa preklapajućim seboroičnim dermatitisom.
*Lojna cista je termin koji se koristi, kako za epidermoidnu, tako i pilarnu cistu, iako nijedno od njih ne sadrži sebum, samo keratin i ne potieče iz lojne žlijezde, pa tako i nisu istinske lojne ciste. Prava lojna cista je relativno rijetka i poznata je kao *steatocystoma*.
* Lojni nevus, područje bez dlaka ili naslaga na vlasištu ili koži, uzrokovane prekomjernim rastom lojnih žlijezda. Stanje je urođeno, a plak postaje sve gušći u odrasloj dobi.
* Fimatozna rozacea je kožna promjena koju karakteriše prekomjerni rast lojnih žlijezda.

## Ostale životinje
a sa kapuljačom]]
Prepucijske žlijezde miševa i pacova su velike modificirane lojne žlijezde koje proizvode feromone koje se koriste za teritorijalno obilježavanje. Ova žlijezda je češće prisutna u mužjaksa nego u ženki i pretpostavlja se da se sekreti žlijezde koriste za označavanje mirisom.

Lojni adenitis je autoimuna bolest koja pogađa lojne žlijezde. Uglavnom je poznato da se javlja kod pasa, posebno pudlica i akita, gdje se smatra da je uglavnom autosomno recesivno nasleđen. Također je opisan kod mačaka, a jedan izvještaj opisuje ovo stanje kod kunića. Kod ovih životinja uzrokuje gubitak dlake, iako se priroda i raspored gubitaka  jako razlikuju.

## Također pogledajte
* Žlijezda
* Nosni sebum
* Apokrina znojna žlijezda

## Reference
## Vanjski linkovi
* 
* 

Kategorija:Anatomija kože
Kategorija:Žlijezde
Kategorija:Koža
Kategorija:Anatomija čovjeka
Kategorija:Sekrecija